СҚО-да ақыл-есі кем адамға несие рәсімделген
DATE: 07:21, 17 Қараша 2023 | GMT +5
TITLE: СҚО-да ақыл-есі кем адамға несие рәсімделген
URL: https://kaz.inform.kz/news/sko-da-akil-es-kem-adamga-nesie-rasmdelgen-af360b/
META: DATE: 07:21, 17 Қараша 2023 | GMT +5
TOTAL WORDS: 110
AUTHOR(S):
TEXT: СҚО прокуратурасының мәліметінше, 2021 жылы «Kaspi Вank» АҚ-ы арқылы облыс орталығының тұрғынына сомасы 279 780 теңгеге несие рәсімделген. Петропавлдық психикалық ауруы бойынша екінші топтағы мүгедек, яғни қабілетсіз тұлға болып есептеледі. Осылайша ҚР Азаматтық кодексінің талаптары бұзылған. Несиені заңсыз рәсімдеу дерегін қадағалаушы орган халықтың әлеуметтік осал топтарының құқықтарын қорғау бойынша қадағалау жұмысы аясында анықтады. Ақыл-есі кем, әрекетке қабілетсіз деп танылған адамға несие рәсімделгендіктен, прокурорлар сотқа несие шартын жарамсыз деп тану туралы талап жіберді. Соттың шешімімен прокурордың талабы қанағаттандырылды, несие шарты жарамсыз деп танылды, әрекетке қабілетсіз адамның құқығы қалпына келтірілді. Алаяқтық фактісі бойынша ҚР Қылмыстық кодексінің 190-бабы 2-бөлігі 4-тармағы, яғни интернет алаяқтық бойынша сотқа дейінгі тергептексеру басталды, қазіргі уақытта тергеу әрекеттері жүргізілуде
